7 Up

7 Up er en brus med smak av sitron og lime. Den ble introdusert for første gang i 1921 i USA som Lithiated Lemon. I dag eies rettighetene til brusen av Dr Pepper Snapple Group i USA og PepsiCo i resten av verden. 7 Up distribueres også på det norske markedet. På grunn av nedgang i salget var kun den sukkerfrie varianten i salg i Norge mellom 2001 og 2009. Sommeren 2009 ble sukkerversjonen gjeninnført i norske butikkhyller.

Logoen til 7 Up inneholder et rød sirkel mellom «7» og «Up»; denne røde sirkelen har blitt animert og brukt som maskotten til merket Cool Spot.

Historie 
7 Up ble oppfunnet av Charles Leiper Grigg som grunnla selskapet sitt, The Howdy Corporation i 1920. Grigg laget en oppskrift for en sitronbrus i 1929. Produktet, opprinnelig kalt «Bib-Label Lithiated Lemon-Lime Soda», ble lansert to uker før Wall Street-krakket i 1929. Den inneholdt litiumcitrat, et humørstabiliserende narkotikum. Den ble veldig populær som medisin, og ble markedsført som en kur for bakrus. Litiumcitratet ble fjernet i 1950.

Varianter 
 Diet 7 Up
 Cherry 7 Up
 Cherry 7 Up Antioxidant
 Raspberry 7 Up
 Orange 7 Up
 Diet Cherry 7 Up
 7 Up Plus
 7 Up Gold
 7 Up Free
 7 Up Ice Cola

Referanser

Eksterne lenker 
 

Sitronbrus
PepsiCo